วันที่ 22ธค2566 ผมได้มีการนำรถยนต์ของผมไปล้างที่ร้าน Wizard Auto ในปั้มน้ำมันบางจากสาขาบางปะกอก (ตรงข้าม Big C)
เมื่อล้างเสร็จ ผมได้ขับรถยนต์ทะเบียน ฆฆ9597 กลับบ้านของผม โดยผ่านทางถนนสุขสวัสดิ์หน้าห้างแม็คโครบางปะกอก ผ่านแยกบางปะแก้ว แล้วเข้าเส้นทางหลักถนนพระรามที่ 2 มุ่งหน้าสมุทรสาคร และได้ทำการเบี่ยงเข้าทางคู่ขนานบริเวณพระราม2 ซอย 33 จนถึงบ้านของผม 127 ซอยอนามัยงามเจริญ 5 แขวงท่าข้าม เขตบางขุนเทียน กทม.

เมื่อถึงบ้านผมได้พบว่า รถยนต์ของผมมีรอยเป็นฝอยสะเก็ตรอบๆ คัน ลักษณะเหมือนน้ำปูนที่เกิดจากการก่อสร้างกระเด็นใส่
ผมจึงได้พยายามโทรติดต่อร้องเรียนไปยังหน่วยงานที่เกี่ยวข้อง และได้มีคนของโครงการทางด่วนเข้ามาตรวจสอบ และได้ทำการแจ้งความลงบันทึกประจำวันที่ สน บางมด เวลา 18:00 น.
หลังจากการเจรจากับทางเจ้าหน้าที่โครงการ มีการแจ้งว่าโครงการที่รับผิดชอบการก่อสร้าง ช่วงรพ. บางปะกอก 9 จนถึงช่วง Central พระราม 2 ไม่มีการปฏิบัติงานตอนกลางวัน จึงสันนิฐานว่าน่าจะเป็นโครงการก่อสร้างรถไฟฟ้าสายสีม่วง หรือ โครงการทางด่วนที่รับผิดชอบพื้นที่ก่อสร้างช่วงต้นทางของถนนพระรามที่ 2

หลังเกิดเหตุ ผมจำเป็นที่จะต้องทำการขัดสีรถยนต์ออก เพื่อทำการล้างน้ำปูนออกทันที โดยค่าใช้จ่ายเบื้องต้น ผมได้มีการสำรองจ่ายออกไปก่อนจำนวน 3,000 บาท แต่ทั้งนี้เนื่องจากรถยนต์ของผมนั้นมีการเคลือบผิวด้วยวัสดุแก้ว จึงมีความจำเป็นที่จะต้องเคลือบผิวแก้วให้กลับมาเป็นเหมือนเดิม (จะมีค่าใช้จ่ายเพิ่มเติมคือ 9,900 บาท)

หลังจากนั้น ทางบริษัทประกันของผม (วิริยะประกันภัย) ได้มีการติดต่อ ทางโครงการรถไฟฟ้าสายสีม่วง ซึ่งคือบริษัทอิตาเลี่ยนไทย และได้มีการประสานงานเพื่อส่งหลักฐานเพิ่มเติม
วันที่ 29ธค2567 จึงได้มีการไปแจ้งความลงบันทึกประจำวันเพิ่มเติมที่ สน ราษฎรบูรณะ และได้นำส่งเอกสารไปยังเจ้าหน้าที่ที่เกี่ยวข้องของบริษัท อิตาเลี่ยนไทย


หลังจากได้มีการพยายามติดต่อ จึงได้มีการเจรจารับผิดชอบความเสียหาย โดยทางอิตาเลียนไทยได้มีการยอมรับว่าจะชดเชยค่าเสียหายเป็นจำนวนเงินทั้งสิ้น 12,900 บาท
แต่นับตั้งแต่วันที่เกิดเหตุ จนถึงเวลาปัจจุบันวันที่ 22กพ2567 ยังไม่มีการดำเนินการชดเชยค่าเสียหายให้ทางผม ทั้งนี้ มีการอ้างและบ่ายเบี่ยงไปยังหน่วยงานที่เกี่ยวข้อง ตลอดจนอ้างถึงสถานะการเงินของบริษัทที่กำลังจะล้มละลาย ซึ่งอาจนำไปถึงการปฎิเสธที่จะดำเนินการรับผิดชอบค่าเสียหายที่เกิดขึ้น
ทั้งนี้ ทางบริษัทอิตาเลียนไทย ได้มีการออกหนังสือ บันทึกข้อตกลงประนีประนอมยอมความ ให้ผมเซ็นเมื่อวานที่ 16กพ2567 แต่ปัจจุบันผมยังไม่ได้รับการประสานเพิ่มเติมเพื่อชดเชยค่าเสียหายดังกล่าง

กระผมจึงขอร้องเรียนไปยังหน่วยงานที่เกี่ยวข้อง หรือกรุงเทพมหานครให้ช่วยติดตาม พร้อมช่วยเหลือเพื่อชดเชยค่าเสียหายโดยด่วน ขอบคุณครับ